**წალენჯიხის მუნიციპალიტეტის საკრებულოს**

**სხდომის ოქმი N 5**

ქ. წალენჯიხა 2022 წლის 28 აპრილი

 2022 წლის 28 აპრილს გაიმართა წალენჯიხის მუნიციპალიტეტის საკრებულოს სხდომა. სხდომას თავმჯდომარეობდა საკრებულოს თავმჯდომარე კორნელი სალია, ესწრებოდა საკრებულოს 21 წევრი: გიორგი დარსალია, დავით ბელქანია, მაია მიქავა, თენგიზ ფიფია, მანანა ჭანია, ბესიკ ფარცვანია, დათა კუკავა, თემურ ქარდავა, ავთანდილ გაბელია, ეკა სამუშია, ომარ ქარდავა, რაისა ჩანგელია, ირაკლი სალია, ნანა ქობალია, ბაჩანა ქანთარია, მამუკა მიქავა, დათო მესხია, რომან კვარაცხელია, გონერ კვარაცხელია, ნანა ლემონჯავა. სხდომას აგრეთვე ესწრებოდნენ: მუნიციპალიტეტის მერიის საფინანსო-საბიუჯეტო სამსახურის უფროსი-თეა სარია, მუნიციპალიტეტის მერიის ეკონომიკისა და ინფრასტრუქტურის განვითარების სამსახურის უფროსი გელა სალია, მუნიციპალიტეტის მერიის სოციალური მომსახურების, ბავშვთა უფლებების დაცვისა და მხარდაჭერის სამსახურის უფროსი მერაბ შონია. საკრებულოს აპარატის უფროსი იზოლდა მოლაშხია და აპარატის თანამშრომლები.

 **სხდომა დაიწყო: 1500 სთ.**

 **სხდომა დასრულდა: 1630 სთ.**

 სხდომაზე ღია კენჭისყრით დღის წესრიგი დამტკიცდა ერთხმად.

**დღის წესრიგი:**

**1.წალენჯიხის მუნიციპალიტეტის 2021 წლის ბიუჯეტის შესრულების ანგარიშის შესახებ;**

 მერის მიერ მომხსენებლად დანიშნული პირი: **თეა სარია,** წალენჯიხის მუნიციპალიტეტის

 მერიის საფინანსო-საბიუჯეტო სამსახურის უფროსი

**2.წალენჯიხის მუნიციპალიტეტის 2022 წლის ბიუჯეტის I კვარტალის შესრულების თაობაზე;**

 მერის მიერ მომხსენებლად დანიშნული პირი: **თეა სარია,** წალენჯიხის მუნიციპალიტეტის

 მერიის საფინანსო-საბიუჯეტო სამსახურის უფროსი

**3.„წალენჯიხის მუნიციპალიტეტის 2022 წლის ბიუჯეტის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 01 თებერვლის N2 დადგენილებაში ცვლილების შეტანის თაობაზე;**

 მერის მიერ მომხსენებლად დანიშნული პირი: **თეა სარია,** წალენჯიხის მუნიციპალიტეტის

 მერიის საფინანსო-საბიუჯეტო სამსახურის უფროსი

 **4. „წალენჯიხის მუნიციპალიტეტის 2022 წლის ბიუჯეტით** **გათვალისწინებული ჯანმრთელობის დაცვისა და სოციალური უზრუნველყოფის პროგრამების განხორციელების წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 23 თებერვლის N7 დადგენილებაში ცვლილების შეტანის თაობაზე;**

 მერის მიერ მომხსენებლად დანიშნული პირი: **მერაბ შონია,** წალენჯიხის მუნიციპალიტეტის

 მერიის მომსახურების, ბავშვთა უფლებების დაცვისა და მხარდაჭერის სამსახურის უფროსი

**5. „წალენჯიხის მუნიციპალიტეტის საკრებულოს რეგლამენტის დამტკიცების შესახებ“**

 **წალენჯიხის მუნიციპალიტეტის საკრებულოს 2022 წლის 22 მარტის №9 დადგენილებაში**

 **ცვლილების შეტანის თაობაზე;**

მომხსენებელი: **კორნელი სალია,** საკრებულოს თავმჯდომარე

**6.მუნიციპალიტეტის საკუთრებაში არსებული ქონების სარგებლობაში (იჯარით) აუქციონის ფორმით - გაცემაზე მერისთვის თანხმობის მიცემის შესახებ ;**

 მერის მიერ მომხსენებლად დანიშნული პირი: **გელა სალია,** მუნიციპალიტეტის მერიის

 ეკონომიკისა და ინფრასტრუქტურის განვითარების სამსახურის უფროსი

**7.წალენჯიხის მუნიციპალიტეტის საკუთრებაში არსებული ქონების უსასყიდლო უზუფრუქტის ფორმით სარგებლობაში გადაცემაზე მერისთვის თანხმობის მიცემის შესახებ;**

 მერის მიერ მომხსენებლად დანიშნული პირი: **გელა სალია,** მუნიციპალიტეტის მერიის

 ეკონომიკისა და ინფრასტრუქტურის განვითარების სამსახურის უფროსი

**8. წალენჯიხის მუნიციპალიტეტის საკუთრებაში არსებული 132,06 კვ.მ არასაცხოვრებელი ფართის (მიწის უძრავი ქონების ს/კ N 47.11.42.272. 01/501) სახელმწიფოსთვის უსასყიდლოდ**

**საკუთრებაში გადაცემის შესახებ;**

 მერის მიერ მომხსენებლად დანიშნული პირი: **გელა სალია,** მუნიციპალიტეტის მერიის

 ეკონომიკისა და ინფრასტრუქტურის განვითარების სამსახურის უფროსი

**9. წალენჯიხის მუნიციპალიტეტის საკუთრებაში (სარგებლობაში)არსებული ქონების საპრივატიზებო ობიექტების ნუსხისა და პრივატიზების გეგმის დამტკიცების შესახებ;**

 მერის მიერ მომხსენებლად დანიშნული პირი: **გელა სალია,** მუნიციპალიტეტის მერიის

 ეკონომიკისა და ინფრასტრუქტურის განვითარების სამსახურის უფროსი

**10.შპს „ენგურჰესთან“ დაკავშირებით დროებითი სამუშაო ჯგუფის შექმნის თაობაზე.**

 მომხსენებელი: **გონერ კვარაცხელია,** ფრაქცია „წალენჯიხა საქართველოსთვის“ თავმჯდომარე

**11.სხვადასხვა**

**ა) წალენჯიხის მუნიციპალიტეტის მერიაში რეორგანიზაციის გამოცხადების შესახებ.**

 **მოისმინეს: 1. წალენჯიხის მუნიციპალიტეტის 2021 წლის ბიუჯეტის შესრულების შესახებ;**

 საკითხი წარმოადგინა წალენჯიხის მუნიციპალიტეტის მერიის საფინანსო-საბიუჯეტო სამსახურის უფროსმა თეა სარიამ. მან საკრებულოს წევრებს გააცნო წალენჯიხის მუნიციპალიტეტის 2021 წლის ბიუჯეტის შესრულების ანგარიში. საკითხთან დაკავშირებით საკრებულოს წევრება განსხვავებული შეფასებები დააფიქსირეს. ფრაქცია „ერთიანი ნაციონალური მოძრაობის“ თავმჯდომარემ მამუკა მიქავამ ფრაქციის სახელით განაცხადა, რომ ფრაქცია არ უჭერს მხარს 2021 წლის ბიუჯეტის ანგარიშის დამტკიცებას, უარყოფითად შეაფასა 2021 წლის ბიუჯეტის შესრულება და მიზეზად მისი გაუმჭვირვალეობა დაასახელა. აღნიშნა, რომ ბიუჯეტი არ იყო მოსახლეობის ინტერესებზე მორგებული, ააიპ-ებში ხელფასები პენსიის სახით გაიცემოდა და იყო მთელი რიგი პრობლემები ბიუჯეტთან დაკავშირებით. დავით ბელქანიამ დადებითად შეაფასა შესრულებული ბიუჯეტი. აღინიშნა, რომ 11 0000000-ით დაგეგმილი ბიუჯეტი 21 000000-ით ჩამთავრდა წლის ბოლოს და შესრულების ანგარიშის დაუმტკიცებლობისა და უარყოფითად შეფასების შემთხვევაში უნდა დასახელდეს არგუმენტირებული მიზეზები. გონერ კვარაცხელიამ დადებითად შეაფასა ბიუჯეტის შესრულება და აღნიშნა, რომ ფრაქცია „წალენჯიხა-საქართველოსთვის მხარს უჭერს ბიუჯეტის შესრულებას. საფინანსო-საბიუჯეტო სამსახურის უფროსმა თეა სარიამ მოითხოვა დასაბუთება თუ რომელ ნაწილში არ უჭერდნენ მხარს ფრაქცია „ერთიანი ნაციონალური მოძრაობა“ ბიუჯეტის შესრულებას. პასუხის გაცემაზე ერთიანმა ნაციონალურმა მოძრაობამ თავი შეიკავა, საკრებულოს თავმჯდომარის პირველმა მოადგილე მ ავთანდილ გაბელიამ აღნიშნა, რომ შეგნებულად არ წარმოადგინეს რიგი პრობლემები ,რაც 2021 წლის ბიუჯეტის შესრულებას ახლდა თან. საკრებულოს საფინანსო-საბიუჯეტო კომისიის თავმჯდომარემ ბაჩანა ქანთარიამ წამოაყენა წინადადება საკითხის განხილვის გადადებისა და მისი სიღრმისეულად შესწავლის თაობაზე, რასაც საკრებულომ მხარი არ დაუჭირა.

სხდომის თავმჯდომარემ, კორნელი სალიამ, განკარგულების პროექტი დააყენა კენჭისყრაზე.

 ღია კენჭისყრით, 2021 წლის ბიუჯეტის ანგარიშის დამტკიცებას ხმა მისცა 10 დეპუტატმა, წინააღმდეგი იყო-11. ამრიგად, საკრებულომ არ დაამტკიცა „წალენჯიხია მუნიციპალიტეტის 2021 წლის ბიუჯეტის შესრულების ანგარიში“ და ბიუჯეტის შესრულება არ იქნა შეფასებული დადებითად.

 **მოისმინეს:**  **2. წალენჯიხის მუნიციპალიტეტის 2022 წლის ბიუჯეტის I კვარტალის**

 **შესრულების თაობაზე;**

საკითხი წალენჯიხის მუნიციპალიტეტის მერიის საფინანსო-საბიუჯეტო სამსახურის უფროსმა თეა სარიამ ცნობის სახით გააცნო საკრებულოს.

 „წალენჯიხის მუნიციპალიტეტის 2022 წლის ბიუჯეტის I კვარტალის შესრულების თაობაზე“ მიღებულ იქნა ცნობად.

**მოისმინეს: 3. „წალენჯიხის მუნიციპალიტეტის 2022 წლის ბიუჯეტის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 01 თებერვლის N2 დადგენილებაში ცვლილების შეტანის თაობაზე;**

 საკითხი წარმოადგინა წალენჯიხის მუნიციპალიტეტის მერიის საფინანსო-საბიუჯეტო სამსახურის უფროსმა თეა სარიამ. ცვლილება ეხებოდა, „წალენჯიხის მუნიციპალიტეტის 2022 წლის ბიუჯეტით გათვალისწინებული ჯანმრთელობის დაცვისა და სოციალური უზრუნველყოფის პროგრამების განხორციელების წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 23 თებერვლის N7 დადგენილებაში ცვლილების შეტანის თაობაზე“, საკრებულოზე წარმოდგენილი სამართლებრივი აქტის პროექტის ასახვას წალენჯიხის მუნიციპალიტეტის 2022 წლის ბიუჯეტის შესაბამის მუხლში ასახვას.

 საკითხთან დაკავშირებით საკრებულოს წევრებს განსხვავებული აზრი არ დაუფიქსირებიათ.

სხდომის თავმჯდომარემ, კორნელი სალიამ საკითხთი დააყენა კენჭისყრაზე.

 ღია კენჭისყრაზე ერთხმად (მომხრე 21 დეპუტატი, წინააღმდეგი-არცერთი) მიღებულ იქნა „წალენჯიხის მუნიციპალიტეტის 2022 წლის ბიუჯეტის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 01 თებერვლის N2 დადგენილებაში ცვლილების შეტანის თაობაზე“დადგენილება N 13.

**მოისმინეს: 4. „წალენჯიხის მუნიციპალიტეტის 2022 წლის ბიუჯეტით** **გათვალისწინებული ჯანმრთელობის დაცვისა და სოციალური უზრუნველყოფის პროგრამების განხორციელების წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 23 თებერვლის N7 დადგენილებაში ცვლილების შეტანის თაობაზე;**

 საკითხი წარმოადგინა მუნიციპალიტეტის მერიის სოციალური მომსახურების, ბავშვთა უფლებების დაცვისა და მხარდაჭერის სამსახურის პირველადი სტრუქტურული ერთეულის ხელმძღვანელმა მერაბ შონიამ. მან საკრებულოს წევრებს განუმარტა, რომ ცვლილება შეეხო „წარჩინებულ სტუდენტთა სწავლის თანადაფინანსების“ პროგრამას, სადაც სამართლებრივ აქტში განსაზღვრული კატეგორიის გარდა, ამ პროგრამით გათვალისწინებული დაფინასება შეეხო საქართველოს აკრედიტირებული უმაღლესი სასწავლებელების სახელოვნებო დარგის სტუდენტებს, რომლებიც წარჩინებულნი არიან თავიანთი პროფილით. ამასთან მუხლში ჩაემატა, რომ დაფინანსება ეხება, მხოლოდ საქართველოს აკრედიტირებული უმაღლესი სასწავლებლების სტუდენტებს.

 საკითხთან დაკავშირებით საკრებულოს წევრებს განსხვავებული აზრი არ დაუფიქსირებიათ.

 სხდომის თავმჯდომარემ, კორნელი სალიამ, საკითხი დააყენა კენჭისყრაზე.

 ღია კენჭისყრაზე ერთხმად (მომხრე 21 დეპუტატი, წინააღმდეგი-არცერთი) მიღებულ იქნა „წალენჯიხის მუნიციპალიტეტის 2022 წლის ბიუჯეტით გათვალისწინებული ჯანმრთელობის დაცვისა და სოციალური უზრუნველყოფის პროგრამების განხორციელების წესის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 23 თებერვლის N7 დადგენილებაში ცვლილების შეტანის თაობაზე“ დადგენილება N 14.

**მოისმინეს: 5. „წალენჯიხის მუნიციპალიტეტის საკრებულოს რეგლამენტის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 22 მარტის №9 დადგენილებაში ცვლილების შეტანის თაობაზე;**

 საკითხი წარმოადგინა წალენჯიხის მუნიციპალიტეტის საკრებულოს თავმჯდომარემ, კორნელი სალიამ, რომელმაც განმართტებისთვის სიტყვა მისცა საკრებულოს აპარატის იურიდიული განყოფილების უფროსს.იურიდიული განყოფილების უფროსმა აღნიშნა, რომ საკრებულოს მიერ მიღებულ ნორმატიულ სამართლებრივ აქტებზე, პრემიერ-მინისტრის სამართლებრივი ზედამხედველობის ფარგლებში, საქართველოს მთავრობის იურიდიული დეპარტამენტი ანხორციელებს სამართლებრივ ესპერტიზას. ექსპერტიზის დასკვნის საფუძველზე, უნდა განხორციელდეს ცვლილებები „წალენჯიხის მუნიციპალიტეტის საკრებულოს რეგლამენტის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 22 მარტის №9 დადგენილებაში და რამდენიმე მუხლი უნდა მოყვანილ იქნეს კანონმდებლობასთან შესაბამისობაში. რეგლამენტში ცვლილებასთან დაკავშირებით საკრებულოს წევრებს განსხვავებული აზრი არ დაუფიქსირებიათ, არ წამოუყენებიათ წინადადებები და შენიშვნები.

 სხდომის თავმჯდომარემ, კორნელი სალიამ, საკითხი დააყენა კენჭისყრაზე.

 ღია კენჭისყრაზე ერთხმად (მომხრე 21 დეპუტატი, წინაააღმდეგი-არცერთი) მიღებულ იქნა „წალენჯიხის მუნიციპალიტეტის საკრებულოს რეგლამენტის დამტკიცების შესახებ“ წალენჯიხის მუნიციპალიტეტის საკრებულოს 2022 წლის 22 მარტის №9 დადგენილებაში ცვლილების შეტანის თაობაზე“ დადგენილება N 15.

**მოისმინეს: 6. მუნიციპალიტეტის საკუთრებაში არსებული ქონების სარგებლობაში (იჯარით) აუქციონის ფორმით - გაცემაზე მერისთვის თანხმობის მიცემის შესახებ ;**

 საკითხი წარმოადგინამერიის ეკონომიკისა და ინფრასტრუქტურის განვითარების სამსახურის უფროსმა გელა სალიამ.

 საკითხთან დაკავშირებით საკრებულოს წევრმა ბესიკ ფარცვანიამ, გამოთქვა აზრი საიჯარო ქირის 10%-მდე გაზრდის თაობაზე. საკრებულოს წევრებმა მოითხოვეს შესწავლილ იქნეს საკითხი საწყისი საიჯარო ქირის 10%-მდე გაზრდის თაობაზე და მუნიციპალიტეტის მერიამ უმოკლეს ვადაში წარმოადგინოს აღნიშნულის თაობაზე შენიშვნები და წინადადებები..

 კენჭისყრის დაწყებამდე სხდომათა დარბაზი დატოვა სამმა დეპუტატმა (ავთანდილ გაბელიამ, ომარ ქარდავამ და მამუკა მიქავამ).

 სხდომის თავმჯდომარემ, კორნელი სალიამ, საკითხი დააყენა კენჭისყრაზე.

 ღია კენჭისყრაზე ერთხმად (მომხრე 18 დეპუტატი, წინააღმდეგი-არცერთი) მიღებულ იქნა „მუნიციპალიტეტის საკუთრებაში არსებული ქონების სარგებლობაში (იჯარით) აუქციონის ფორმით - გაცემაზე მერისთვის თანხმობის მიცემის შესახებ „განკარგულება N 18.

 **მოისმინეს: 7. წალენჯიხის მუნიციპალიტეტის საკუთრებაში არსებული ქონების**

 **უსასყიდლო უზუფრუქტის ფორმით სარგებლობაში გადაცემაზე მერისთვის თანხმობის**

 **მიცემის შესახებ;**

 საკითხი წარმოადგინა მუნიციპალიტეტის მერიის ეკონომიკისა და ინფრასტრუქტურის განვითარების სამსახურის უფროსმა გელა სალიამ.

 საკითხთან დაკავშირებით საკრებულოს წევრებს განსხვავებული აზრი არ დაუფიქსირებიათ.

 სხდომის თავმჯდომარემ, კორნელი სალიამ, საკითხი დააყენა კენჭისყრაზე.

 ღია კენჭისყრაზე ერთხმად (მომხრე 18 დეპუტატი, წინააღმდეგი-არცერთი) მიღებულ იქნა

 „წალენჯიხის მუნიციპალიტეტის საკუთრებაში არსებული ქონების უსასყიდლო

უზუფრუქტის ფორმით სარგებლობაში გადაცემაზე მერისთვის თანხმობის მიცემის შესახებ“განკარგულება N 19.

 **მოისმინეს: 8. წალენჯიხის მუნიციპალიტეტის საკუთრებაში არსებული 132,06 კვ.მ**

 **არასაცხოვრებელი ფართის (მიწის უძრავი ქონების ს/კ N 47.11.42.272. 01/501)**

 **სახელმწიფოსთვის უსასყიდლოდ საკუთრებაში გადაცემის შესახებ;**

 საკითხი წარმოადგინა მუნიციპალიტეტის მერიის ეკონომიკისა და ინფრასტრუქტურის განვითარების სამსახურის უფროსმა გელა სალიამ. საკითხთან დაკავშირებით საკრებულოს წევრებს განუმარტა, რომ წარმოდგენილ პროექტში არის მექანიკური შეცდომა: საიჯარო თანხაში 182 000 ნაცვლად, უნდა ჩაიწეროს 18200, ქონების მდებარეობაში-ზვაია-ჯვარის ნაცვლად- ზღვაია.

 სხდომის თავმჯდომარემ, კორნელი სალიამ, საკითხი დააყენა კენჭისყრაზე.

 ღია კენჭისყრაზე ერთხმად (მომხრე 18 დეპუტატი, წინააღმდეგი-არცერთი) მიღებულ იქნა

 „წალენჯიხის მუნიციპალიტეტის საკუთრებაში არსებული 132,06 კვ.მ არასაცხოვრებელი

 ფართის (მიწის უძრავი ქონების ს/კ N 47.11.42.272. 01/501) სახელმწიფოსთვის უსასყიდლოდ

 საკუთრებაში გადაცემის შესახებ“განკარგულება N 20.

**მოისმინეს: 9. წალენჯიხის მუნიციპალიტეტის საკუთრებაში (სარგებლობაში)არსებული ქონების საპრივატიზებო ობიექტების ნუსხისა და პრივატიზების გეგმის დამტკიცების შესახებ;**

 საკითხი წარმოადგინა მუნიციპალიტეტის მერიის ეკონომიკისა და ინფრასტრუქტურის განვითარების სამსახურის უფროსმა გელა სალიამ.

 საკითხთან დაკავშირებით საკრებულოს ქონების მართვისა და ბუნებრივი რესურსების

 საკითხთა კომისიის თავმჯდომარემ თემურ ქარდავამ მიზანშეწონილად ჩათვალა წარმოდგენილ საპრივატიზებო ნუსხიდან ამოღებულ იქნეს ქალაქ წალენჯიხაში მდებარე 3 ობიექტი მის საბოლოო შესწავლამდე. წარმოდგენილ განკარგულების პროექტს შეტანილი ცვლილებით ეყარა კენჭი( ქალაქ ჯვარში მდებარე ორი ობიექტის საპრივატიზებო ნუსხაში შეტანა).

 სხდომის თავმჯდომარემ, კორნელი სალიამ, საკითხი დააყენა კენჭისყრაზე.

 ღია კენჭისყრაზე ერთხმად (მომხრე 18 დეპუტატი, წინააღმდეგი-არცერთი) მიღებულ იქნა

„წალენჯიხის მუნიციპალიტეტის საკუთრებაში (სარგებლობაში)არსებული ქონების საპრივატიზებო ობიექტების ნუსხისა და პრივატიზების გეგმის დამტკიცების შესახებ“

განკარგულება N 21.

**მოისმინეს: 10. შპს „ენგურჰესთან“ დაკავშირებით დროებითი სამუშაო ჯგუფის შექმნის თაობაზე.**

 საკითხი წარმოადგინა მუნიციპალიტეტის საკრებულოს ფრაქცია „წალენჯიხა საქართველოსთვის“ თავმჯდომარემ, გონერ კვარაცხელიამ.

საკითხთან დაკავშირებით საკრებულოს თავმჯდომარემ კორნელ სალიამ გამოთქვა აზრი სამუშაო ჯგუფში მუნიციპალიტეტის მერიის საფინანსო-საბიუჯეტო სამსახურის უფროსის თეა სარიას, ხოლო საკრებულოს თავმჯდომარის პირველმა მოადგილემ ავთანდილ გაბელიამ, საკრებულოს წევრის გოჩა მესხიას შეყვანის თაობაზე.

სხდომის თავმჯდომარემ, კორნელი სალიამ, საკითხი დააყენა, ზემოაღნიშნული ცვლილების გათვალისწინებით, კენჭისყრაზე.

 ღია კენჭისყრაში მონაწილეობა მიიღო 21-მა დეპუტატმა.

 „ შპს „ენგურჰესთან“ დაკავშირებით დროებითი სამუშაო ჯგუფის შექმნის თაობაზე“

 განკარგულება N 22 მიღებულ იქნა ერთხმად (მომხრე-21, წინააღმდეგი-არც ერთი).

  **მოისმინეს: სხვადასხვა**

 **ა) წალენჯიხის მუნიციპალიტეტის მერიაში რეორგანიზაციის გამოცხადების შესახებ.**

აღნიშნულ საკითხთან დაკავშირებით ფრაქცია „წალენჯიხა საქართველოსთვის“ თავმჯდომარემ გონერ კვარაცხელიამ წარმოადგინა ფრაქციის „წალენჯიხა-საქართველოსთვის“ შემუშავებული დასკვნა მერიის რეორგანიზაციის გეგმასა და დასკვნასთან დაკავშირებით და ცალსახად დააფიქსირა ფრაქციის პოზიცია, რომ მერიის მიერ წარმოდგენილ დოკუმენტაციაში მოცემული გარემოებების ნაწილს მისაღებად თვლის და ამართლებს ეფექტიანობის შედეგზე გათვლილ მიზანს,თუმცა გააჩნია არსებითი შენიშვნები და წინადადებები. აღნიშნა, რომ თუ არ იქნება გათვალისწინებული ფრაქციის შენიშვნები, წარმოდგენილი დოკუმენტაციის საფუძველზე შემუშავებული მერიის სტრუქტურა და საშტატო ნუსხა ფრაქციის მხარდაჭერას საკრებულოზე ვერ მიიღებს. „წალენჯიხა საქართველოსთვის“ თავმჯდომარის გონერ კვარაცხელიას დასკვნა თან ერთვის.

საკრებულოს წევრმა თენგიზ ფიფიამ განმარტა რომ საკრებულომ შეისწავლოს და იმუშაოს აღნიშნულ საკითხთან დაკავშირებით, სანამ საკითხი კენჭისყრამდე გავა, უმტკივნეულოდ და ობიექტურად დარეგულირდეს საკითხი.

 საკრებულოს წევრმა დავით ბელქანიას აზრით , მუშა ჯგუფის შექმნა ასეთი სახით სამართლებრივ საფუძველს მოკლებულია და ეჭქვეშ დგება მისი კომპეტენტურობის საკითხიც.

საკრებულოს წევრმა გოჩა მესხიამ მოითხოვა მუშა ჯგუფთან შეხვედრა, საკითხის საფუძვლიანად შესწავლა, ღრმა ანალიზის გაკეთება და შეთანხმებულად გადაწყვეტა.

 საკრებულოს თავმჯდომარემ კორნელ სალიამ მიზაშეწონილად ჩათვალა ფრაქციებთან ერთად ამ საკითხზე მომუშავე ჯგუფთან შეხვედრა. შეხვედრა ჩაინიშნა მ/ წლის 3 მაისს.

 ფრაქცია „ერთიანი ნაციონალური მოძრაობის“ თავმჯდომარემ მამუკა მიქავამ წამოაყენა წინადადება სოფლის წარმომადგენლებისათვის, მათი სამსახურეობრივი დატვირთულობის გათვალისწინებით, საწვავის ლიმიტის 50 ლიტრით გაზრდის თაობაზე. მან მერიას ამ წინადადების შესწავლა და უახლოეს მომავალში დადებითად გადაწყვეტა სთხოვა.

 ფრაქცია „წალენჯიხა საქართველოსთვის“ თავმჯდომარემ გონერ კვარაცხელიამ ჯგალის ადმინისტრაციულ ერთეულში, კანთის უბანში მოსახლეობის განცხადების (დაახლოებით 15 ოჯახი ითხოვს არხის ამოწმენდას, რადგან ხდება საყანე ტერიტორიის დატბორვა და მოსახლეობა ვერ ახერხებს მიწის დამუშავებას), საფუძველზე, არხის გაწმენდითი სამუშაოების განხორციელების აუცილებლობაზე ისაუბრა და მერიას მიუთითა, რომ საკითხის დაუყოვნებლივ შესასწავლი და გადასაწყვეტია.

 ამით საკრებულოს სხდომამ მუშაობა დაასრულა. სხდომა დასრულდა 1630 საათზე.

 **საკრებულოს სხდომის თავმჯდომარე კორნელი სალია**